R E P U B L I K A S R B I J A

NARODNA SKUPŠTINA

01 Broj 06-2/34-24

23. april 2024. godine

B e o g r a d

**Z A P I S N I K**

**PRVE SEDNICE PRVOG REDOVNOG ZASEDANjA**

**NARODNE SKUPŠTINE REPUBLIKE SRBIJE U 2024. GODINI,**

**ODRŽANE 22. I 23. APRILA 2024. GODINE**

Sednica je počela u 11 časova i 10 minuta intoniranjem Himne Republike Srbije.

Sednici je predsedavala Ana Brnabić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovala da sednici prisustvuju 134 narodna poslanika, a primenom elektronskog sistema za glasanje utvrđeno je da je u sali prisutno 220 narodnih poslanika, odnosno da je prisutna većina od ukupnog broja narodnih poslanika i da postoje uslovi za rad Narodne skupštine, u smislu člana 88. stav 5. Poslovnika Narodne skupštine.

Predsednik je obavestila da su sprečeni da sednici prisustvuju narodni poslanici Siniša Ljepojević i Dragan Stanojević.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Vladimir Đukanović, Jelena Žarić Kovačević, Ana Ivanović, Šaip Kamberi, Elvira Kovač, dr Bogdana Koljević Grifit, Selma Kučević, Dušan Marić, Ana Miljanić i Marina Raguš.

Predsednik je, saglasno članu 86. stav 2. i članu 87. stav 2. Poslovnika Narodne skupštine, obavestila da je sednica sazvana u roku kraćem od roka utvrđenog u članu 86. stav 1. Poslovnika Narodne skupštine i, izuzetno za ponedeljak, dakle mimo dana utvrđenih u članu 87. stav 1. Poslovnika Narodne skupštine, zbog potrebe da Narodna skupština što pre razmotri Predlog zakona iz predloženog dnevnog reda.

Zatim je Narodna skupština prešla na utvrđivanje dnevnog reda sednice.

Izjašnjavajući se o predlozima za stavljanje na dnevni red akata po hitnom postupku, Narodna skupština je prihvatila: predlog Poslaničke grupeALEKSANDAR VUČIĆ – Srbija ne sme da stane da se, **po hitnom postupku**, stavi na dnevni redPredlog odluke o izmenama Odluke o izboru članova i zamenika članova odbora Narodne skupštine Republike Srbije, koji je podnela Narodnoj skupštini 28. marta 2024. godine (od 221 prisutnog narodnog poslanika, 146 je glasalo za, šest protiv, a 69 nije glasalo), predlog Poslaničke grupe Dragan Marković Palma – Jedinstvena Srbija da se, **po hitnom postupku**, stavi na dnevni red Predlog odluke o izmeni Odluke o izboru članova i zamenika članova odbora Narodne skupštine Republike Srbije, koji je podnela Narodnoj skupštini 3. aprila 2024. godine (od 220 prisutnih narodnih poslanika, 141 je glasao za, dva protiv, a 77 nije glasalo) i predlog 184 narodna poslanika da se, po hitnom postupku, stavi na dnevni red Predlog zakona o izmenama i dopuni Zakona o lokalnim izborima, koji su podneli Narodnoj skupštini 20. aprila 2024. godine (od 222 prisutna narodna poslanika, 167 je glasalo za, 13 protiv, a 42 nisu glasala).

Izjašnjavajući se o predlozima za stavljanje na dnevni red akata po hitnom postupku, Narodna skupština nije prihvatila predlog Odbora za ustavna pitanja i zakonodavstvo da se, **po hitnom postupku**, stavi na dnevni red **P**redlog autentičnog tumačenja odredbe člana 2. Zakona o potvrđivanju Okvirnog protokola o finansijskoj i tehničkoj saradnji između Vlade Republike Srbije i Vlade Kraljevine Španije u oblasti infrastrukturnih projekata („Službeni glasnik RS – Međunarodni ugovori“, broj 6/22), koji je podneo Narodnoj skupštini 8. aprila 2024. godine (od 221 prisutnog narodnog poslanika, 64 su glasala za, 13 protiv, jedan se uzdržao, a 143 nisu glasala).

Narodna skupština je, većinom glasova (od 222 prisutna narodna poslanika, 163 su glasala za, jedan protiv, a 58 nije glasalo), prihvatila predlog narodnog poslanika Milenka Jovanova da se pretres u pojedinostima o Predlogu zakona iz tačke 1. predloženog dnevnog reda, obavi odmah po završetku načelnog pretresa tog Predloga zakona.

Narodna skupština je, većinom glasova (od 222 prisutna narodna poslanika, 153 su glasala za, 26 protiv, jedan se uzdržao, a 42 nisu glasala), utvrdila dnevni red Prve sednice Prvog redovnog zasedanja Narodne skupštine Republike Srbije u 2024. godini, u celini.

\*

Pisanim putem, na osnovu člana 159. stav 1. Poslovnika Narodne skupštine, povučeni su iz procedure Predlog odluke o izmenama Odluke o izboru članova i zamenika članova odbora Narodne skupštine Republike Srbije, koji je podnela Poslanička grupa ALEKSANDAR VUČIĆ – Srbija ne sme da stane i Predlog odluke o izmeni Odluke o izboru članova i zamenika članova odbora Narodne skupštine, koji je podnela Poslanička grupa Dragan Marković Palma – Jedinstvena Srbija.

\*

**Tako utvrđeni dnevni red je sledeći:**

1. **Predlog zakona o izmenama i dopuni Zakona o lokalnim izborima**, koji su podnela 184 narodna poslanika u Narodnoj skupštini Republike Srbije (broj 011-1054/24 od 20. aprila 2024. godine)

Zatim je Narodna skupština prešla na načelni pretres o **1. tački dnevnog reda  –  PREDLOGU  ZAKONA O IZMENAMA I DOPUNI ZAKONA O LOKALNIM IZBORIMA.**

Predsednik Narodne skupštine je, saglasno članu 157. stav 1. Poslovnika, otvorila načelni pretres o Predlogu zakona.

Narodni poslanik Milenko Jovanov, predstavnik predlagača obrazložio je Predlog zakona.

U načelnom pretresu o Predlogu zakona učestvovali su narodni poslanici: Aleksandar Jovanović, predsednik Poslaničke grupe Ekološki ustanak (na povredu člana 100. Poslovnika ukazao je narodni poslanik Radomir Lazović, posle čega je na izlaganje narodnog poslanika Aleksandra Jovanovića replicirao narodni poslanik dr Vladimir Orlić), Milenko Jovanov, predstavnik predlagača, Srđan Milivojević, predstavnik Poslaničke grupe Demokratska stranka - DS, Milenko Jovanov, predstavnik predlagača, mr Zdravko Ponoš, predsednik Poslaničke grupe SRBIJA CENTAR – SRCE, Milenko Jovanov, predstavnik predlagača (kome je replicirao narodni poslanik mr Zdravko Ponoš, a zatim se za reč javio predstavnik predlagača), Radomir Lazović, predsednik Poslaničke grupe ZELENO - LEVI FRONT – NE DAVIMO BEOGRAD, Milenko Jovanov, predstavnik predlagača (kome je replicirao narodni poslanik Radomir Lazović, a zatim se za reč javio predstavnik predlagača), Jelena Pavlović, zamenik predsednika Poslaničke grupe MI SNAGA NARODA PROF. DR BRANIMIR NESTOROVIĆ, Milenko Jovanov, predstavnik predlagača, dr Miloš Jovanović, predsednik Poslaničke grupe NOVI DSS - POKS (NADA), Milenko Jovanov, predstavnik predlagača (na povredu člana 107. Poslovnika ukazao je narodni poslanik Borko Stefanović, nakon čega je na izlaganje predstavnika predlagača replicirao narodni poslanik dr Miloš Jovanović, a zatim se za reč javio predstavnik predlagača, posle čega je na povredu člana 106. Poslovnika ukazao narodni poslanik dr Petar Petković, a na izlaganje predstavnika predlagača replicirao je narodni poslanik Zoran Sandić), Dragan Đilas, predstavnik Poslaničke grupe Stranka slobode i pravde i Milenko Jovanov, predstavnik predlagača (posle čijeg izlaganja je predsednik, saglasno članu 27. i članu 87. st. 2. i 3. Poslovnika, produžila rad sednice Narodne skupštine i posle 18,00 časova, nakon čega su na izlaganje predstavnika predlagača replicirali narodni poslanici Dragan Đilas i Radomir Lazović, a zatim se za reč javio predstavnik predlagača, posle čijeg izlaganja je predsednik odredila pauzu od jednog časa).

Posle pauze, sednica je nastavljena u 15 časova i 15 minuta.

U nastavku načelnog pretresa učestvovali su narodni poslanici Miroslav Aleksić, predsednik Poslaničke grupe Narodni pokret Srbije – Novo lice Srbije, Milenko Jovanov, predstavnik predlagača (na povrede čl. 100. i 107. Poslovnika ukazao je narodni poslanik Radomir Lazović, posle čega su usledile uzajamne replike narodnih poslanika Milenka Jovanova, predstavnika predlagača i Miroslava Aleksića) i Branko Pavlović, predsednik Poslaničke grupe Mi - glas iz naroda.

\*

\* \*

Narodna skupština je, saglasno čl. 132. i 133. Zakona o izboru narodnih poslanika, na predlog Odbora za administrativno-budžetska i mandatno-imunitetska pitanja, konstatovala da je prestao mandat, pre isteka vremena na koje su izabrani, narodnim poslanicima: Mariji Vojinović, Slavici Škrbić, Nikoli Selakoviću, Milošu Vučeviću, Predragu Bandiću i Nastasji Baković, danom podnošenja ostavke.

Saglasno Zakonu o izboru narodnih poslanika, izvršiće se popunjavanje upražnjenih poslaničkih mesta u Narodnoj skupštini.

\* \*

\*

U nastavku načelnog pretresa učestvovali su narodni poslanici: Ahmedin Škrijelj, Jelena Pavlović, Danijela Nestorović (kojoj je replicirao Milenko Jovanov, predstavnik predlagača), Stefan Janjić (kome je replicirao Milenko Jovanov, predstavnik predlagača), Dobrica Veselinović (kome je replicirao predstavnik predlagača Milenko Jovanov, zatim su na povrede Poslovnika ukazali narodni poslanici Radomir Lazović - na povredu člana 100. Poslovnika, dr Zoran Lutovac - na povredu člana 27. Poslovnika i Radoslav Milojičić - na povredu člana 109. Poslovnika), Vladimir Đorđević (kome je replicirao narodni poslanik Milenko Jovanov, predstavnik predlagača, posle čega je na izlaganje predstavnika predlagača replicirao narodni poslanik Vojislav Mihailović, kome je replicirao predstavnik predlagača), Borislav Novaković (kome je replicirao predstavnik predlagača), Marinika Tepić (kojoj je replicirao narodni poslanik Milenko Jovanov, predstavnik predlagača, posle čega je na povredu člana 107. Poslovnika ukazao narodni poslanik Srđan Milivojević), Aleksandar Jovanović, Aleksandar Pavić, Marina Mijatović, prof. dr Slobodan Cvejić, Đorđe Stanković (na povredu člana 100. Poslovnika ukazao je narodni poslanik Radomir Lazović), Milenko Jovanov, predstavnik predlagača, Slađana Miletić, Borko Stefanović, Milenko Jovanov, predstavnik predlagača (kome je replicirao narodni poslanik Borko Stefanović, a zatim se za reč javio predstavnik predlagača), doc. dr Rastislav Dinić, Borislav Antonijević, Miloš Parandilović (na povrede čl. 107. i 104. Poslovnika ukazao je narodni poslanik prof. dr Miloljub Albijanić, zatim su na izlaganje narodnog poslanika Miloša Parandilovića replicirali narodni poslanici Radoslav Milojičić, Goran Rakić i dr Vladimir Orlić, posle čega su usledile uzajamne replike narodnih poslanika Miloša Parandilovića i Radoslava Milojičića, a na izlaganje narodnog poslanika Miloša Parandilovića replicirao je narodni poslanik dr Vladimir Orlić), Slobodan Petrović (po Poslovniku se za reč javio narodni poslanik Goran Nikolić), Predrag Marsenić, Dušan Nikezić, Filip Tatalović, dr Nenad Mitrović, dr Dragana Rakić, dr Zoran Lutovac, predsednik Poslaničke grupe Demokratska stranka – DS, Aleksandar Jovanović, predsednik Poslaničke grupe Ekološki ustanak (kome su replicirali narodni poslanici Dejan Bulatović i Radoslav Milojičić, posle čega je na izlaganje narodnog poslanika Radoslava Milojičića replicirao narodni poslanik Aleksandar Jovanović, kome je predsednik Narodne skupštine izrekla meru opomene) i prof. dr Jelena Jerinić, predstavnik Poslaničke grupe ZELENO - LEVI FRONT – NE DAVIMO BEOGRAD (na povredu člana 106. Poslovnika ukazala je narodni poslanik dr Marija Zdravković, a na izlaganje narodnog poslanika prof. dr Jelene Jerinić replicirao je narodni poslanik Milenko Jovanov, predstavnik predlagača, posle čega je na povredu člana 107. Poslovnika ukazao narodni poslanik Srđan Milivojević), nakon čega je predsednik zaključila načelni pretres o Predlogu zakona.

Zatim je Narodna skupština prešla na pretres u pojedinostima **o 1. tački dnevnog reda - PREDLOGU  ZAKONA O IZMENAMA I DOPUNI ZAKONA O LOKALNIM IZBORIMA.**

Predsednik je, saglasno članu 157. stav 7. Poslovnika, otvorila pretres Predloga zakona u pojedinostima.

U pretresu o Amandmanu na član 1. koji su, u istovetnom tekstu, podneli zajedno narodni poslanici dr Miloš Jovanović, Dejan Šulkić, Predrag Marsenić, Zoran Sandić, Zoran Stojanović, Slađana Miletić i Slađana Radisavljević, zajedno, sa ispravkom, narodni poslanici mr Zdravko Ponoš, Stefan Janjić, dr Tijana Perić Diligenski, prof. dr Dragan Delić, prof. dr Slobodan Cvejić, dr Tatjana Marković - Topalović, Slobodan Ilić, Slobodan Petrović i Verica Milanović i zajedno narodni poslanici Marinika Tepić, Dragan Đilas, Goran Petrović, Peđa Mitrović, Borko Stefanović, Jelena Milošević, Irena Živković, Jelena Spirić, Željko Veselinović, Sonja Pernat, Dušan Nikezić, Dalibor Jekić, Branko Miljuš, Mila Popović, Tatjana Pašić i Đorđo Đorđić, učestvovali su narodni poslanici: Jelena Milošević, Dejan Šulkić, Verica Milanović, Bogdan Radovanović i Slavica Radovanović.

U pretresu o Amandmanu na član 2. koji su, u istovetnom tekstu, podneli zajedno narodni poslanici dr Miloš Jovanović, Dejan Šulkić, Predrag Marsenić, Zoran Sandić, Zoran Stojanović, Slađana Miletić i Slađana Radisavljević, zajedno, sa ispravkom, narodni poslanici mr Zdravko Ponoš, Stefan Janjić, dr Tijana Perić Diligenski, prof. dr Dragan Delić, prof. dr Slobodan Cvejić, dr Tatjana Marković - Topalović, Slobodan Ilić, Slobodan Petrović i Verica Milanović i zajedno narodni poslanici Marinika Tepić, Dragan Đilas, Goran Petrović, Peđa Mitrović, Borko Stefanović, Jelena Milošević, Irena Živković, Jelena Spirić, Željko Veselinović, Sonja Pernat, Dušan Nikezić, Dalibor Jekić, Branko Miljuš, Mila Popović, Tatjana Pašić i Đorđo Đorđić, učestvovali su narodni poslanici: Branko Miljuš, Verica Milanović, Slađana Radisavljević, Željko Veselinović i prof. dr Đorđe Pavićević.

U pretresu o Amandmanu na član 3. koji su, u istovetnom tekstu, podneli zajedno narodni poslanici dr Miloš Jovanović, Dejan Šulkić, Predrag Marsenić, Zoran Sandić, Zoran Stojanović, Slađana Miletić i Slađana Radisavljević, zajedno, sa ispravkom, narodni poslanici mr Zdravko Ponoš, Stefan Janjić, dr Tijana Perić Diligenski, prof. dr Dragan Delić, prof. dr Slobodan Cvejić, dr Tatjana Marković - Topalović, Slobodan Ilić, Slobodan Petrović i Verica Milanović i zajedno narodni poslanici Marinika Tepić, Dragan Đilas, Goran Petrović, Peđa Mitrović, Borko Stefanović, Jelena Milošević, Irena Živković, Jelena Spirić, Željko Veselinović, Sonja Pernat, Dušan Nikezić, Dalibor Jekić, Branko Miljuš, Mila Popović, Tatjana Pašić i Đorđo Đorđić, učestvovali su narodni poslanici: Mila Popović, Slobodan Petrović, Zoran Stojanović, Radomir Lazović (zatim su usledile uzajamne replike narodnih poslanika Dejana Tomaševića i Radomira Lazovića i uzajamne replike narodnih poslanika Arna Gujona i Radomira Lazovića, posle čega je na izlaganje narodnog poslanika Radomira Lazovića replicirao narodni poslanik Branko Ružić), Srđan Milivojević (kome je predsednik izrekla meru opomene), Radomir Lazović (kome je replicirala narodni poslanik Sandra Božić, a na povredu člana 107. Poslovnika ukazao je narodni poslanik Dejan Šulkić, posle čega su usledile uzajamne replike narodnih poslanika Branka Ružića i Radomira Lazovića), Snežana Paunović, Peđa Mitrović i dr Ana Jakovljević, kao i predstavnik predlagača narodni poslanik Milenko Jovanov.

Zatim je predsednik zaključila pretres Predloga zakona u pojedinostima i obavestila da će Narodna skupština, u Danu za glasanje, odlučivati o Predlogu zakona u načelu, pojedinostima i u celini.

Predsednik je, saglasno članu 87. stav 5. Poslovnika Narodne skupštine, odredila utorak, 23. april 2024. godine, sa početkom u 10 časova, kao Dan za glasanje o tački dnevnog reda Prve sednice Prvog redovnog zasedanja Narodne skupštine Republike Srbije u 2024. godini.

Prvog dana rada, sednica je završena u 22 časa i 20 minuta.

**Drugi dan rada - 23. april 2024. godine**

Sednica je počela u 10 časova i 10 minuta.

Sednici je predsedavala Ana Brnabić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovala da sednici prisustvuju 143 narodna poslanika, a primenom elektronskog sistema za glasanje utvrđeno je da je u sali prisutno 197 narodnih poslanika, odnosno da je prisutna većina od ukupnog broja narodnih poslanika i da postoje uslovi za rad Narodne skupštine, u smislu člana 88. stav 5. Poslovnika Narodne skupštine.

Predsednik je obavestila da su sprečeni da sednici prisustvuju narodni poslanici Jelena Milošević i Željko Veselinović.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Ana Beloica Martać, doc. dr Rastislav Dinić, Uroš Đokić, Vladimir Đorđević, Vladimir Đukanović, Jelena Žarić Kovačević, mr Vladimir Jelić, dr Miloš Jovanović, Dragan Jonić, Šaip Kamberi, Elvira Kovač, prof. dr Mitar Kovač, dr Bogdana Koljević Grifit, Ana Krstić, Selma Kučević, Siniša Ljepojević, Dušan Marić, Dragan M. Marković, Predrag Marsenić, Nenad Milojičić, Ana Miljanić, Vojislav Mihailović, Branimir Nestorović, Dragan Nikolić, Marina Raguš, Slađana Radisavljević, Dejan Ristić, Zoran Sandić, Jelena Spirić, Dragan Stanojević, mr Nenad Tomašević, prof. dr Slobodan Cvejić, Ahmedin Škrijelj i Dejan Šulkić.

Zatim je Narodna skupština prešla na odlučivanje o  **1. tački dnevnog reda - PREDLOGU  ZAKONA O IZMENAMA I DOPUNI ZAKONA O LOKALNIM IZBORIMA.**

Narodna skupština je, većinom glasova (od 202 prisutna narodna poslanika, 168 je glasalo za, 24 protiv, dva su se uzdržala, a osam nije glasalo), prihvatila Predlog zakona, u načelu.

Narodna skupština nije prihvatila amandmane narodnih poslanika: zajedno dr Miloša Jovanovića, Dejana Šulkića, Predraga Marsenića, Zorana Sandića, Zorana Stojanovića, Slađane Miletić i Slađane Radisavljević, zajedno, sa ispravkom, mr Zdravka Ponoša, Stefana Janjića, dr Tijane Perić Diligenski, prof. dr Dragana Delića, prof. dr Slobodana Cvejića, dr Tatjane Marković - Topalović, Slobodana Ilića, Slobodana Petrovića i Verice Milanović i zajedno Marinike Tepić, Dragana Đilasa, Gorana Petrovića, Peđe Mitrovića, Borka Stefanovića, Jelene Milošević, Irene Živković, Jelene Spirić, Željka Veselinovića, Sonje Pernat, Dušana Nikezića, Dalibora Jekića, Branka Miljuša, Mile Popović, Tatjane Pašić i Đorđa Đorđića na član 1, u istovetnom tekstu (od 205 prisutnih narodnih poslanika, 26 je glasalo za, a 179 nije glasalo), na član 2, u istovetnom tekstu (od 203 prisutna narodna poslanika, 25 je glasalo za, a 178 nije glasalo) i na član 3, u istovetnom tekstu (od 204 prisutna narodna poslanika, 25 je glasalo za, a 179 nije glasalo).

Narodna skupština je, većinomglasova(od 204 prisutna narodna poslanika, 167 je glasalo za, 23 protiv, a 14 nije glasalo), posebno odlučila da postoje naročito opravdani razlozi za stupanje zakona na snagu u roku kraćem od osam dana od dana njegovog objavljivanja.

Narodna skupština je, većinom glasova(od 204 prisutna narodna poslanika, 165 je glasalo za, 26 protiv, dva su se uzdržala, a 11 nije glasalo), usvojila Predlog zakona o izmenama i dopuni Zakona o lokalnim izborima, u celini.

Pošto je Narodna skupština obavila razmatranje jedine tačke dnevnog reda ove sednice i odlučivanje o njoj, predsednik Narodne skupštine je, saglasno članu 102. Poslovnika, zaključila Prvu sednicu Prvog redovnog zasedanja Narodne skupštine Republike Srbije u 2024. godini.

Sednica je zaključena u 10 časova i 20 minuta.

|  |  |  |
| --- | --- | --- |
| GENERALNI SEKRETAR  Srđan Smiljanić |  | PREDSEDNIK  Ana Brnabić |